ngunit ang asawa, sindak sa nagawang kasalanan, na sa kaniyay waring isang kakilakilabot na pagpatay sa kabiyak ng puso ang gayong nagawa, habol ng mga furia sa tahanan (ang dalawang aso at isang loro sa bahay), ay nagtatakbo ng boong tuling ipinahintulot ng kaniyang pilay, lumulan sa unang sasakyang natagpuan, sumakay sa unang bangkang nakita sa isang ilog, at, ulises na pilipino, nagpagalagala sa mga bayan bayan, sa isat isang lalawigan, sa isat isang pulo, na pinamumuntutan ng kaniyang calipso, na naka quevedo na nakayayamot sa bawat makasama sa paglalakbay. tumanggap ng balita na ang lalakiy nagtatago sa isang bayan ng laguna, kayat yaon na siya upang akitin sa tulong ng kaniyang buhok na tinina. ang mga kasabay ay nagkaisang magsanggalang sa kaniyang pakikitungo sa pamagitan ng isang walang hintong pagsasalitaang ang balang bagay ay pinagtalunan.